DSM-5

DSM-5 (ראשי תיבות באנגלית של Diagnostic and Statistical Manual of Mental Disorders; בעברית: מדריך לאבחון וסטטיסטיקה של הפרעות נפשיות) הוא המהדורה החמישית של ספר האבחנות הפסיכיאטריות האמריקאי, שמטרתו לאבחן ולסווג את הפרעות הנפש על פי תסמיניהן. את הספר מוציאה לאור האגודה הפסיכיאטרית האמריקאית.

שינויים עיקריים
בוטלה החלוקה לציר I (תסמונות קליניות) וציר II (הפרעות אישיות), ובמקומה נקבעת אבחנה על פי מידת החומרה והפגיעה התפקודית של ההפרעה.

טראומה והפרעות הקשורות לדחק
הפרק כולל בתוכו הפרעת הסתגלות והפרעת דחק פוסט-טראומטית, במהדורה הרביעית PTSD נכלל בפרק על הפרעות חרדה.
נוסף תסמין מרכזי לPTSD - שינויים שליליים עקביים בתודעה ובמצב הרוח.

נוספו שתי הפרעות ילדות הקשורות לילדים שחוו דחק:
הפרעת התקשרות תגובתית - דפוס שבו הילד אינו פונה לדמות ההיקשרות העיקרית שלו כדי לקבל אוכל או הגנה.
הפרעת התחברות חברתית חסרת עכבות  - התחברות מוגזמת מידי לזרים, נכונות ללכת עם זרים לכל מקום וכדומה.

הפרעות חרדה
במהדורה הרביעית אגורפוביה והפרעת פאניקה כרוכים זו בזו, כאשר אגורפוביה נחשבת כתולדה של הפרעת פאניקה, האדם חושש ממקום ציבורי מפני שהוא חושב שהיחלצות משם תהיה קשה, והוא לא יוכל לקבל עזרה אם יזדקק לה במקרה שיקבל התקף פאניקה. בעקבות ריבוי של אבחנות של אגורפוביה ללא הפרעת פאניקה, במהדורה החמישית ההפרעות קיבלו אבחנות נפרדות, כך שישנן שלוש אבחנות - הפרעת פאניקה, אגורפוביה, והפרעת פאניקה עם אגורפוביה.
נוסף - הפרעת חרדת פרידה - במהדורה הרביעית סווגה כהפרעה התפתחותית
נוסף - אילמות סלקטיבית - במהדורה הרביעית סווגה כהפרעה התפתחותית

הפרעה טורדנית כפייתית והפרעות דומות
פרק חדש - במהדורה הרביעית הפרעה טורדנית-כפייתית נכללה בפרק על חרדה.
הבחנה בין הלוקים ב-OCD המודעים לחוסר הרציונליות שבמחשבות האובססיביות ובטקסים הכפיתיים, לבין אלו שמאמינים באמיתות המחשבות בצורה שיכולה להגיע לכדי דלוזיות.

הפרעות שנוספו
הפרעת אגירה
טריכוטילומניה
הפרעת גוף דיסמורפית
הפרעת קילוף העור או חיטוט בעור
הפרעה טורדנית כפייתית או הפרעה דומה הנגרמת מנטילת תרופות או חומרים
הפרעה טורדנית כפייתית או הפרעה דומה עקב מצב רפואי

הפרעות סומטופורמיות

הפרעות אכילה
בוטל הקריטריון המחייב אובדן וסת כדי לאבחן אנורקסיה נרבוזה.
נוספה הפרעה - הפרעת אכילת יתר.

הפרעת מצב רוח
אחד השינויים המשמעותיים שעמד במרכז מחלוקת נרחבה הוא הסרת החרגת השכול לדיכאון קליני. במהדורה הרביעית לא אובחן דיכאון לאחר מות אדם קרוב, אלא אם כן תסמיני הדיכאון נמשכו יותר מחודשיים או שכללו תסמינים פסיכוטיים.
הפרעה שנוספה - הפרעת וויסות מצב רוח משובש, לילדים עד גיל 18
הפרעה שנוספה - הפרעה דיספורית קדם וסתית

סכיזופרניה
במהדורה הרביעית חולקה הסכיזופרניה לחמשה תתי סוגים, פרנואידית, לא מובחנת, קטטונית, לא מאורגנת, ושרידית. בעקבות טענות כנגד המהימנות והתקפות שבחלוקה זו, במהדורה החמישית בוטלה החלוקה וקיים רק אבחון אחד לסכיזופרניה.
נדרש אבחון של שני תסמינים בכל מצב (גם במידה ויש דלוזיות ביזאריות).
הפרעה סכיזואפקטיבית - הפרעת מצב הרוח צריכה להיות נוכחת במשך רוב זמן ההפרעה, במקביל לקיום תסמיני הסכיזופרניה.

הפרעות נוירו-התפתחותיות
שינוי שם הפרק על הפרעות המופיעות לראשונה בילדות, לפרק על הפרעות נוירו התפתחותיות. שינוי השם נובע מהעמדה המחקרית שהפרעות אלו מבוססות על מרכיבים נוירולוגים והתפתחותיים.
המונח פיגור שכלי הוחלף במונח לקות אינטלקטואלית.
הספקטרום האוטיסטי - 4 הפרעות שנחשבו כהפרעות נפרדות, הוכללו כהפרעות על אותו הרצף.

לקריאה נוספת פרקים נבחרים  
 אבנר אליצור, שמואל טיאנו, חנן מוניץ ומיכה נוימן, פרקים נבחרים בפסיכיאטריה - מהדורה שישית, דיונון הוצאה לאור, 2016 - על השינויים שב־DSM-5, עמ' 158.

קישורים חיצוניים
 אוניברסיטת בר אילן, בית הספר לפסיכותרפיה דינמית אינטגרטיבית, סיכום השינויים ב-DSM-5
 
 צור ארליך, אי-שפיות זמנית: לקראת המהדורה החדשה של המדריך האבחוני להפרעות נפש, במקור ראשון
 הצרות של מדריך האבחון החדש של הפסיכיאטריה, מייקל מקאניק, מאדר ג’ונס, 22 במאי 2013, מקור: הארץ
 
 DSM והמחלוקת: מדריך לפסיכולוג הנבוך, באתר פסיכולוגיה עברית.

 

פסיכיאטריה
פסיכולוגיה: ספרי מדע